464 BOTANIK. AGGREGATAE. 
biseriale, disco florum subaequale, sed in anthesi ligulis paullo superatum; squamis in quavis 
serie 5 — 6, subaequalibus, (sive interioribus vix ac ne vix quidem angustioribus, herbaceis, 
ovalis, acutis, extus adpresse strigosis, cinereo- viridibus, intus glabris, saepe fere nitidis, stra- 
mineis et nervis 5— 7 longitudinalibus, nigricantibus percursis, sesquilineam longis, medio lineam 
circiter latis. Receptaculum planum, demum convexum, tuberculatum parce paleatum; paleis 
angustissimis, subsetaceis, achaenia aequantibus vel paullo superantibus, basi filiformibus, supra me- 
dium applanatis, paullulum latioribus, apice subulatis, totis glabris, sive supra medium ciliis paucis, 
longiusculis obsitis. Flores foeminei uni- vel subbiseriales, breviter ligulati, numerosi, radiantes 
et involucrum paullulum supereminentes. Corolla basi breviter tubulosa, infra medium in ligulam, 
tubo duplo fere longiorem expansa, glabra, in sicco flavescens (an quoque in statu vivo?); 
ligula angustissima, oblonga, plerumque integerrima, obtusa, sive rarius breviter 2- vel 3-loba, 
à lin. longa, apice sextam lineae partem vix lata. Stylus longe exsertus, glaber, basi aequalis (?), 
strictus, apice bifidus; ramis stigmaticis brevibus, rectis, applanatis, stylo vix latioribus, anguste 
ovatis, margine laevibus. Ovarium oblongo-lineare, triquetrum, glabrum, faciebus laeve, in 
sicco pallide olivaceum, basi attenuatum, apice truncatum, et pappo nigro, coroniformi, breviter 
ei inaequaliter dentato, pilis albis adpressis hinc inde adsperso superatum, semilineam longum. 
Achaenia matura crassa, inaequaliter tri- vel tetragona, olivacea, ubique verrucis majusculis, 
ferrugineis tuberculata, glabra, basi paullulum angustata, truncata, callo basilari destituta, apice 
praemorsa, calva, vel angustissime marginata, vertice nigra et pilis paucis, brevibus, albis con- 
spersa, nectario centrali, puunctiformi, annulo angustissime elevato cincto aucta, 144 lin. longa, 
apice semilineam lata. Flores hermaphroditi tubulosi, ut in sicco videtur, aeque flavescentes 
vel lutei; £ubo brevi, longe infra medium corollae subito ampliato, et in limbum campanulatum, 
semper quadrifidum! expanso; limbi laciniis deltoideis, erectis, obtusiusculis. Filamenta A. plana, 
glabra, albida, in apice tubi corollae nervis enata, longe infra antherarum basin cum parte libera, 
teretiuscula connectivi articulata. Antherae nigricantes, basi manifeste caudatae! (caudiculis nigris, 
brevibus, crassiusculis, obtusis), apice appendicula late deltoidea, obtusa, continua, concolore 
terminatae, et conmectivo crasso, albido, ultra antherarum basin in partem liberam, caudiculas 
excedentem producto, percursae. Pollinis granula globosa, echinulata. Stylus brevis, vix 
exsertus, glaber, basi aequalis (?) apice bifidus; ramis stigmaticis patentibus, obtusis vel 
subtruncatis, extus convexiusculis el papillis latis, obtusis rugulosis, pagina interiore planis, 
et ut in sicco videtur, glabris. Ovarium plano- compressum, caeterum omnino idem, quod in 
floribus foemineis observavimus. Achaenia matura aeque bilateraliter compressa, (faciebus 
convexis, tuberculatis); praeterea ab achaeniis florum foemineorum nullo modo differunt. Altera 
parte juxta achaenia matura, achaenia inania plurima, plano - compressa, (faciebus planis, 
laevibus) ovariis omnino conformia sed duplo majora, scilicet lineam longa in quovis capitulo 
fructigero observavi. Itaque constat, flores centrales alios esse fertiles, alios steriles. Dubius 
autem haereo adhuc, utrum steriles casu abortiant, an lege naturali; abortum styli vel. stami- 
num enim in hac planta nunquam observavi. 
